Document ID: 31987R1058

*****
ΚΑΝΟΝΙΣΜΟΣ (ΕΟΚ) αριθ. 1058/87 ΤΗΣ ΕΠΙΤΡΟΠΗΣ
της 14ης Απριλίου 1987
για την τροποποίηση του κανονισμού (ΕΟΚ) αριθ. 205/73 σχετικά με τις ανακοινώσεις μεταξύ των κρατών μελών και της Επιτροπής στον τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 12 παράγραφος 4,
Εκτιμώντας:
ότι ο κανονισμός (ΕΟΚ) αριθ. 205/73 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3916/86 (4), προβλέπει μεταξύ άλλων ότι τα κράτη μέλη πρέπει να ανακοινώνουν στην Επιτροπή πληροφορίες σχετικά με τα μέτρα παρέμβασης για το ελαιόλαδο που προβλέπονται στον κανονισμό αριθ. 136/66/ΕΟΚ· ότι, βάσει της κτηθείσας πείρας και για να υπάρξει καλύτερη διαχείριση των κοινοτικών αποθεμάτων, είναι απαραίτητο να παρέχονται στην Επιτροπή πιο λεπτομερείς πληροφορίες και, κατά συνέπεια, είναι σκόπιμο να προσδιορισθούν οι υποχρεώσεις των κρατών μελών όσον αφορά τις περιοδικές πληροφορίες που πρέπει να διαβιβάζουν στην Επιτροπή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 205/73 τροποποιείται ως εξής:
1. Το άρθρο 2 αντικαθίσταται από το ακόλουθο κείμενο:
«Άρθρο 2
Όσον αφορά τα μέτρα παρέμβασης που προβλέπονται στο άρθρο 12 του κανονισμού αριθ. 136/66/ΕΟΚ, τα κράτη μέλη παραγωγής ανακοινώνουν στην Επιτροπή κάθε μήνα πριν τη δέκατη ημέρα και για κάθε κέντρο παρέμβασης τις πληροφορίες σχετικά με τον προηγούμενο μήνα, οι οποίες περιλαμβάνονται στο παράρτημα του παρόντος κανονισμού.»
2. Το παράρτημα αυτού του κανονισμού παρατίθεται ως παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Απριλίου 1987.

Labels: 17
19
5
12
15